jkorsvik/nowiki_second_scrape_merged huggingface dataset:
Radoslav Zlatanov

Radoslav Zlatanov (født 14. desember 1987) er en bulgarsk handikappet friidrettsutøver, som konkurrerer i sprintløp og lengdesprang. Han konkurrerer i klassen F13, som er en av klassene for utøvere med cerebral parese. 


== Karriere ==
I de paralympiske sommerleker 2008 deltok han på 100 og 200 meter i klassen T13. Her nådde han finalen på 100 meter, der han endte på femteplass med tiden 11,11. På 200 meter nådde han ikke finalen, med 23,22 sekunder og 11. beste tid i kvalifiseringen.
I VM i friidrett for handikappede 2011 (IPC Athletics World Championships) i Christchurch på New Zealand i januar kom han fjerdeplass på 100 meter, med tiden 11,30.I de paralympiske sommerleker 2012 i London fikk han bronse i lengde i klassen F13, med 6,81 meter og ny personlig rekord. I finalen løp han på 22,03, som var ny personlig rekord. Han nådde også finalen på 100 meter, og endte der på sjetteplass med tiden 11,25. Han var også påmeldt i 200 meter, men stilte ikke til start.


== Referanser ==


== Eksterne lenker ==
London 2012 - Artm Loginov
London 2012 - Athletics - Men's events (resultater PL 2012)
Symbionese Liberation Army

Symbionese Liberation Army, Den symbiotiske frigjøringshæren, (SLA) var ei statsgeriljagruppe i USA bestående av væpnede venstreaktivister, med virksomhet mellom 1973 og 1975. Gruppa begikk bankran, to mord og andre kriminelle aktiviteter.

SLA ble spesielt kjent for kidnappingen av Patricia Hearst og hennes kjæreste Steven Weed fra deres hus i Berkeley, California. Interessen rundt dramaet økte i det Hearst kunngjorde at hun hadde blitt med i SLA. Hun ble observert i å delta i gruppas ulovlige aktiviteter, men hevdet senere at hun hadde blitt holdt i fangenskap, blitt voldtatt og hjernevasket.
Noen medlemmer forble på frifot helt fram til 1999 og 2002.
Motorsykkelsport

Motorsykkelsport er konkurransekjøring med motorsykkel, og er en form for motorsport. Motorsykkelsporten består av flere grener, slik som motocross og roadracing. 
Motorsykkelsporten har sin historie tilbake til 1890-tallet, da de første konkurransene med motorsykler ble arrangert i Frankrike. Etter hvert oppstod ulike konkurransegrener, og motorsyklene ble inndelt i klasser etter sylindervolum og vekt.


== Grener ==
Dragracing
Enduro
Freestyle Motocross
Motocross
Roadracing
Speedway
Supermotard
Trial
Asbjørn Schaathun

Asbjørn Schaathun (1961–) er en norsk komponist som arbeider mye med computerassistert komposisjon.


== Liv og virke ==
Schaathun fikk sin utdannelse ved Norges musikkhøgskole og Royal College of Music i London. Videre studier og arbeide ved IRCAM i Paris.
Schaathun stiftet Musikkhøgskolens Samtidsensemble og i 1986 samtidsmusikkensemblet Oslo Sinfonietta og var leder for Norsk Komponistforening i perioden 2006-12. Fra 2013 er han professor i komposisjon
ved Norges musikkhøgskole. Han skriver også musikkfaglige artikler, musikkomtaler og annet. Schaathun er også grunnlegger av Musikkhøgskolens Samtidsensemble og dets profesjonelle etterfølger Oslo Sinfonietta.Schaathun har også vært dypt involvert i norsk og skandinavisk musikkpolitikk. Ved siden av en rekke mindre mindre verv, var han i 2006-2012 styreleder i Norsk Komponistforening, så vel som formann i Nordisk Komponistråd i perioden 2010-12.


== Priser og utmerkelser ==
1987 Norsk Komponistforening: «Årets utøver» som kunstnerisk leder for Oslo Sinfonietta
1991 Gaudeamus-stiftelsens Louis Vuitton-pris for bassklarinett-konserten "Actions, Interpolations and Analyses".
1992 Bang & Olufsens musikkpris.
2008 Lindemanprisen «for sin betydningsfulle innsats for norsk musikkliv»


== Produksjon ==


=== Verk i utvalg ===
Ohne Titel - London 1985 (2016-17)
Nations for piano and orchestra (2015-16)
Concerto Grosso (2014)
Lament II for kammerensemble (2013-14)
Wie die Zeit die Materie verändert (III) for orkester (2007)
Musical Graffiti II, "virtuoso drawings for amplified piano, large ensemble and tape with cosmic sounds" (1983–84)
Physis for piano og live-electronics (1986/2003)
Action, Interpolations and Analyses,  konsert for bassklarinett og stort ensemble (1988–90)
Double Portrait" for violin og stort ensemble (1991-92/1996/2002-06)
"s" – Miniatüre pour ensemble (1992)
A Tabular System... for engelsk horn, obo, harpe og slagverk (1988/1994-95)


=== Diskografi ===
Nordic Voices, Djånki Don (2008)
Stavanger New Music Ensemble, 1-2-3 Happy Happy Happy!  (2001)
Oslo Sinfonietta, Actions, Interpolations & Analyses (1995)
Håkon Austbø, Wanted (2011)
Frode Haltli, Looking on darkness (2002)
Cikada Ensemble, Svorsk, Swegian (1996)
The Cikada Ensemble (1992)
Kenneth Karlsson - the view was all in lines (2012)


== Referanser ==


== Kilder ==
(no) Asbjørn Schaathun i Store norske leksikon
Notater til CD-en acd 4977 (1995)


== Eksterne lenker ==
Hjemmeside med diskografi, verkliste og annet
Verkliste fra NB Noter Arkivert 16. september 2016 hos Wayback Machine.
Øystein Sundelin

Øystein Rikheim Sundelin (født 29. mars 1985) er en norsk politiker som representerer Høyre.
Han har vært medlem av Oslo bystyre siden 2007, og ledet Oslo Høyres bystyregruppe fra 2013 til 2015, og fra 2019 til 2021. Han har ledet både kultur- og utdanningsutvalget og byutviklingsutvalget i bystyret, samt vært nestleder i Finanskomiteen. Sundelin var byrådssekretær for presse og informasjon for byrådsleder Stian Berger Røsland fra 2010 til 2011.Sundelin var leder i Oslo Unge Høyre fra 2006 til 2009, og formann i Den Konservative Studenterforening (DKSF) i 2006.Han har vært styreleder for Bækkelagets Sportsklub og Norway Cup siden 2013.
Han er oppvokst på Bekkelaget i bydel Nordstrand. 


== Referanser ==
Karl-Heinz Moehle

Karl-Heinz Moehle (født 31. juli 1910, død 17. november 1996) var en tysk ubåtkaptein under andre verdenskrig.
Moehle ble født i Øst-Friesland i 1910. Han ble med i Reichsmarine i 1930 og ble med i den nazistiske Kriegsmarine som utviklet ubåter i 1936.I årene 1939 til 1941 var han ansvarlig for senkingen av 21 skip på tilsammen 93 197 tonn. For det mottok han både Jernkorset og Jernkorsets Ridderkors. Fra september 1941 var han leder for tyskernes femte ubåtflotilje (5. Unterseebootsflottille) som ble omgjort til en treningsflotilje og fikk base i Kiel. Han ble forfremmet til korvettkaptein i 1943.
Etter krigen ble han stilt for en britisk militærdomstol i Hamburg fordi han hadde gitt sine underordnede beskjed om å følge den såkalte Laconia-ordren som innebar at overlevende fra senkede skip ikke skulle reddes. Han ble i 1946 dømt til fem års fengsel for krigsforbrytelser, og ble løslatt i 1949.
Han levde en anonym tilværelse frem til sin død i 1996.


== Referanser ==
Maj Wechselmann

Maj Wechselmann (født 1. mars 1942 i København) er en svensk filmregissør, samfunnsdebattant og politisk aktiv i Vänsterpartiet.
Hennes dokumentarfilmer og debattinnlegg som ofte uttrykker en tydelig venstreprofil og skepsis til Vesten har fått mye oppmerksomhet.I 2011 mottok hun Jan Myrdals stora pris – Leninpriset for sin dokumentarfilmvirksomhet. Hun mottar også garantilønn for kunstnerre fra den svenske staten.


== Referanser ==


== Eksterne lenker ==
(en) Maj Wechselmann – kategori av bilder, video eller lyd på Commons 
(en) Maj Wechselmann på Internet Movie Database 
(sv) Maj Wechselmann i Svensk Filmdatabas 
(da) Maj Wechselmann på Filmdatabasen 
(en) Maj Wechselmann hos The Movie Database
Henning Sjöström

Henning Sjöström (født 13. mai 1922 i Burträsk, Västerbotten, død 16. oktober 2011 i Stockholm) var en svensk advokat og forfatter.
Sjöström ble født som ett av tolv barn i en bondefamilie i Burträsk utenfor Skellefteå. Han var i ungdommen aktiv i friidrett og tilhørte eliten innen spydkast med en personlig rekord på 66,72 meter i 1944.Han avla juridisk eksamen i 1948 og var virksom som advokat fra 1953 til 1990, samt etter 1995. Han ble blant annet kjent under den såkalte Haijbysaken på begynnelsen av 1950-tallet og for rettssaken om svenske thalidomid-ofre i 1964–68. 
Sjöström skrev en rekke bøker, både kriminalromaner, juridisk faglitteratur og memoarer samt en bok om sin buddhistiske tro.


== Referanser ==
Aircraft Meteorological Data Relay

Aircraft Meteorological Data Relay (AMDAR) er et system for å samle inn og formidle meteorologiske data fra rutefly. 
Dataene er innsamlet ved hjelp av de instrumentene som allerede er montert i flyet, så som statisk luftinntak og utvendige termometere, og fra flyets navigasjonssystemer. Disse dataene blir behandlet før de blir sendt til en bakkestasjon ved hjelp av radio, eventuelt via en satellitt.
Ikke alle rutefly har systemet installert.


== I værvarslingen ==
AMDAR blir noe brukt i flyværvarslingen, men mest i varslingsmodeller som supplement til radiosondeoppstigninger.


== Se også ==
Radiosonde
Svenska sjöfolksförbundet

Svenska sjöfolksförbundet var et svensk fagforbund innen Landsorganisationen i Sverige (LO) som ble dannet i 1932 gjennom en sammenslåing av flere mindre forbund. I 1996 ble det innlemmet i SEKO – facket för service och kommunikation, hvor det utgjør bransjeavdelingen SEKO sjöfolk.


== Referanser ==
Solsteinen

For å lese om den norrøne navigeringskrystallen, se solsteinSolsteinen, etter spansk Piedra del Sol, på engelsk også ofte kalt Aztec calendar stone («Den aztekiske kalendersteinen»), er en stor skulptur som ble laget av aztekerne i det førkolumbiske Mexico. Den er rikt dekorert med aztekiske skrifttegn og symboler i et sirkelrundt mønster hugget ut i relieff på en plan flate. Steinen er av basalt, 3,7 meter bred og veier 24 tonn. En er ikke sikker på hva alle detaljer i motivet betyr, men det viser blant annet aztekerkalenderen. Solsteinen ble trolig først og fremst brukt som seremonielt alter, blant annet for aztekernes menneskeofringer (sacrificio gladiatorio), og ikke som astrologisk og astronomisk kart. 
Skulpturen ble gjenoppdaget da en skulle reparere Mexico bys katedral (Catedral Metropolitana de la Asunción de María) ved Plaza de la Constitución, det sentrale torget i byen, i 1790. Katedralen ble reist på 1500-tallet rundt en kirke som var bygd på ruinene etter det aztekiske hovedtemplet Templo Mayor som de spanske erobrerne ødela i 1521. I dag befinner Solsteinen seg i Mexicos nasjonalmuseum for antropologi (Museo Nacional de Antropología) i Mexico by.
Solsteinen er ofte brukt som symbol på meksikansk kultur og identitet, og tegningen blir kopiert i ulike varianter i moderne meksikansk folkekunst.


== Se også ==
Aztekerkalender
Aztekisk skrift
Cuauhxicalli, aztekisk offeralter


== Eksterne lenker ==
(en) Aztec sun stone – kategori av bilder, video eller lyd på Commons
Tbilisi opera- og balletteater

Tbilisi opera- og balletteater (georgisk: თბილისის ოპერისა და ბალეტის თეატრი) er den georgiske nasjonalscene for opera og teater, beliggende i Georgias hovedstad Tbilisi. 
Den ligger langs avenyen Rustavelis Gamziri i sentrum av byen. Huset sto ferdig i 1851 og er landets eldste operahus. Den har hatt forestillinger av stjerner som Montserrat Caballé og José Carreras.
Institusjonen ledes av David Sakvarelidze og ballettens kunstneriske leder er danserinnen Nina Ananiashvili. 


== Eksterne lenker ==
(ka) Offisielt nettsted 
(en) Tbilisi Opera House – kategori av bilder, video eller lyd på Commons
International Brotherhood of Teamsters

International Brotherhood of Teamsters (IBT) er en fagforening i USA og Canada. IBT ble dannet i 1903 gjennom en sammenslåing av flere lokale og regionale fagforeninger for kusker og sjåfører. I dag består foreningens medlemskap både av blåsnipparbeidere og funksjonærer, totalt 1,4 millioner medlemmer pr. 2008.
IBT er blant annet kjent for sin tidligere leder Jimmy Hoffa, som var foreningens president fra 1958 til 1971. Under Hoffas ledelse ble IBT beskyldt for å involvere seg i organisert kriminalitet og samarbeide med den amerikanske mafiaen.


== Eksterne lenker ==
(en) Offisielt nettsted 
(en) Teamsters – kategori av bilder, video eller lyd på Commons
Rustaveli-teateret

Rustaveli-teateret (georgisk: რუსთაველის თეატრი), også kjent som Rustaveli statlige dramateater, er et teater i Georgias hovedstad Tbilisi. Det ligger langs Rustaveli-avenyen i sentrum av byen. Teateret blei grunnlagt i 1879 som et artistselskap. Dagens bygning sto ferdig i 1901, og er i barokk og rokokkostil. Bygginga ble sponsa av Aleksander Mantasjev, og ble utforma av Cornell K. Tatisjtjev og Aleksander Sjimkevitsj. Teateret har tre scener, med henholdsvis om lag 800, 300 og 182 sitteplasser.


== Eksterne lenker ==
Nettsted
USAs ambassade i Stockholm

USAs ambassade i Stockholm er USAs utenriksstasjon i Sverige. Ambassadør er siden 2011 Mark Francis Brzezinski. Ambassaden er beliggende i et innhegnet kontorkompleks i Diplomatstaden i Stockholm ved Dag Hammarskjölds väg 31 og med inngang fra Gärdesgatan 2.


== Historikk ==
Ambassadens historie går tilbake til 1782, da Benjamin Franklin tiltrådte som minister med virke fra Paris. Neste minister, og den første til å virke fra Stockholm, ble Jonathan Russell.Ambassaden har vært åsted for en rekke demonstrasjoner og avsperringer, blant annet i forbindelse med terrorangrepet 11. september 2001 og Irak-krigen.


== Eiendommer ==
Ambassadebygningen ble innviet i 1955, tegnet av to amerikanske arkitekter; Ralph Rapson og hans kollega John Van der Muelen. Samme arkitektpar sto også bak USAs ambassade i København. Ifølge arkitekturtidsskriftet dwell etablerte Rapson og Van der Meulen med sin amerikanske ambassadebygning i Stockholm fra 1954 «et brohode for amerikansk modernisme på skandinavisk mark». Svensk kontaktarkitekt og samarbeidspartner for dette prosjektet var Anders Tengbom.Den amerikanske ambassadørens residens ligger siden 1935 i Villa Åkerlund i samme område.


=== Bildegalleri ===

		
		
		


== Referanser ==
Ezra Miller

Ezra Matthew Miller (født 30. september 1992 i Wyckoff, New Jersey) er en amerikansk skuespiller, musiker, sanger og modell.


== Bakgrunn ==
Miller er født og oppvokst i Wyckoff, New Jersey. Hens mor, Marta, er en moderne danser med tysk og nederlandsk opphav. Hens far, Robert S. Miller, er jødisk, og var senior visepresident og administrerende direktør for Hyperion Books og senere en utgiver ved Workman Publishing. Miller har to eldre søstre, Saiya og Caitlin. Ezra Miller anser seg selv som jødisk. 
Hen fikk sin første rolle da hen var 16 år, og bestemte seg etter det for å droppe ut av high school og satse på skuespillerkarrieren.
Miller ble arrestert i april 2022 etter angivelig å ha overfalt en kvinne på Hawaii. Kvinnene ble skadet i hodet.


== Film og TV ==
Ezra Miller fikk sitt gjennombrudd med tittelrollen i dramafilmen Vi må snakke om Kevin (2011). Hen har også en av hovedrollene i high school-filmen The Perks of Being a Wallflower (2012) med Logan Lerman og Emma Watson. Miller fikk svært gode kritikker for begge rollene. I 2013 spilte hen Leon i Madame Bovary med Mia Wasikowska og Paul Giamatti, som er basert på romanen Madame Bovary fra 1857.
Miller har også hatt gjesteroller i TV-serier som Californication, Law & Order: Special Victims Unit og Royal Pains.


=== Filmografi ===


==== Filmer ====


==== TV ====


== Referanser ==


== Eksterne lenker ==
(en) Ezra Miller på Internet Movie Database 
(sv) Ezra Miller i Svensk Filmdatabas 
(da) Ezra Miller på Filmdatabasen 
(da) Ezra Miller på Scope 
(fr) Ezra Miller på Allociné 
(en) Ezra Miller på AllMovie 
(en) Ezra Miller hos Rotten Tomatoes 
(en) Ezra Miller hos The Movie Database
Żukowo

Żukowo (kasjubisk: Żukòwò, tysk: Zuckau) er en by med 6 302 innbyggere i det nordlige Polen. Den ligger ved elven Radunia. 


== Eksterne lenker ==
Offisielt nettsted 
(en) Żukowo – kategori av bilder, video eller lyd på Commons 
Broderi i Żukowo
Tekstilkunst

Tekstilkunst er kunst der tråd eller tekstile stoffer i ulike former er benyttet, blant teknikkene kan være:

Applikasjon (håndarbeid)
Batikk
Broderi, ulike teknikker og former
Hekling
Knipling
Makrame
Nupereller
Stofftrykk
Strikking
Sying og skredderfag
Quilting
ulike former for vev som
Bandvev
Billedvev
Tekstilvev
Mae Whitman

Mae Margaret Whitman (født 9. juni 1988 i Los Angeles, California) er en amerikansk skuespiller.


== Karriere ==
Mae Whitman fikk sin første store rolle allerede som åtteåring da hun spilte i blockbusteren Independence Day (1996).  Hun hadde også gjesteroller i Venner for livet, Chicago Hope og Judging Amy på 90-tallet. Whitman spilte i tillegg i filmene One Fine Day (1996) med George Clooney og Hope Floats (1998) med Sandra Bullock, samt at hun hadde stemmen til Shanti i Jungelboken 2 (2003) og Little Suzy i tegneserien Johnny Bravo.
Hun spilte de neste årene gjesteroller i diverse TV-serier, som Arrested Development, Frustrerte fruer, Grey's Anatomy, Ghost Whisperer, Law & Order og In Treatment. Hun var også den første som ga Tingeling stemme i en Disney-film da hun gjorde det i filmen Tingeling (2008) og flere oppfølgere.
Hun spilte biroller i filmene Scott Pilgrim vs. the World (2010) og The Perks of Being a Wallflower (2012), i tillegg til å ha en av hovedrollene i TV-serien Parenthood.


== Filmografi ==


== Eksterne lenker ==
(en) Mae Whitman på Internet Movie Database 
(sv) Mae Whitman i Svensk Filmdatabas 
(da) Mae Whitman på Filmdatabasen 
(da) Mae Whitman på Scope 
(fr) Mae Whitman på Allociné 
(en) Mae Whitman på AllMovie 
(en) Mae Whitman hos Rotten Tomatoes 
(en) Mae Whitman hos The Movie Database 
(en) Mae Whitman hos Behind The Voice Actors
Hjelpeinntekter

Hjelpeinntekter (engelsk: ancillary revenue) er inntekter som kommer fra andre varer eller tjenester enn et selskaps primære produkttilbud. Eksempler inkluderer matservering på sportsbegivenheter, inntekter fra bagasjehåndtering eller setevalg hos flyselskaper, restaurantinntekter på hoteller og bilvask solgt på bensinstasjoner. Hjelpeinntekter kan overstige primærinntektene, noe som fører til endringer i forretningsmodeller.


== Bruk i luftfart ==
Begrepet brukes blant annet innen luftfart, hvor det kan defineres som flyselskapers inntekter som ikke stammer direkte fra salg av flybilletter. Disse sekundærinntektene er i nyere tid blitt regnet som en viktigere del av inntektskilden til flyselskap, da spesielt innenfor såkalte lavprisflyselskap. Hjelpeinntekter er definert som «inntekter utenom billettsalg som er generert fra direktesalg til passasjerer, eller indirekte som en del av reiseopplevelsen». I praksis betyr dette inntekter fra salg av mat og tjenester ombord, bagasjegebyr og bonuskort-ordninger samt inntekter som stammer fra kommisjonsbaserte produkter for tredjepartsleverandører som hotell, leiebil og transport i forbindelse med passasjerens reise.


=== Eksempler ===
Hos flyselskapet Ryanair hadde hjelpeinntekter i 2011 en økning på 11%, og utgjorde på et senere tidspunkt totalt NOK 6,9 milliarder, som er 21% av flyselskapets totale inntekter. Mens hjelpeinntekter ikke ble oppfunnet av Ryanair, ble den ekstreme forretningsmodellen som Michael O'Leary (Ryanair Chief Executive) så for seg, foreslått å omfatte provisjoner fra pay-per-view underholdning, ombordshopping, internettbasert spilling, leiebil og hotellbestillinger, og ville til slutt erstatte inntektene fra salg av flyselskapets seter.
For det norske flyselskapet Norwegian Air Shuttle utgjorde hjelpeinntekter i 2011 totalt 11,6% av de totale inntektene.


== Referanser ==
Johs. H. Giæver

Johs. H. Giæver AS er en produsent av norsk tørrfisk med virksomheter på flere nordnorske steder; Havnnes, Djupvik, Henningsvær og Kongsfjord. 
Havnnes på Uløya er Norges nordligste bevarte handelssted som fortsatt er i drift. Firma Johs. H. Giæver AS driver idag med produksjon og eksport av tørrfisk og klippfisk, samt overnatting og utleie av båter. 
Johannes Holmboe Giæver d.e. var født i 1844, og kom til Havnnes som handelsbetjent i 1866. Etter at han ble gift med Ovidia Fredrikke Lyng Hallen, datter av Jens Severin Hallen og hans hustru Aanne Margrethe Holmboe, overtok han sin svigerfamilies virksomhet, som han fortsatte under navnet Johs. H. Giæver. Dette var i 1868. Men virksomheten i slektens eie er atskillig eldre. Den forretning som Johs. H. Giæver overtok, var startet av Thomas A. Lyng i 1795, ifølge kopi av kongelig bevilling. 
Thomas A. Lyng var gift med den nå legendariske «Mor Lyng» som selv fikk tolv barn hvorav ingen levde opp. «Mor Lyng» bestyrte sitt store gods, «Skjærvøgodset», som omfattet mer enn fjerdeparten av hele Troms fylke. I mangel av egne barn tok hun til seg 32 pleiebarn, som alle vokste opp på Havnnes. En av disse var hennes brordatters sønn, Jens Severin Hallen, som arvet og overtok Havnnes etter henne.


== Litteratur ==
John Henrik Lie og Fin Serck-Hanssen: Væreiere og nessekonger. Olympia Press, Horten 2008. ISBN 978-82-992252-5-0 (kapittel Havnnes, s. 304-317)
N.A. Ytreberg: "Nordlandske handelssteder" F. Bruns bokhandels forlag 1942 Innbundet
Axel Coldevin "Jordegods og storgårder i Nord-Norge" Lokalhistorisk forlag, 1990. ISBN13 9788274040274
Guttorm Friis "Skjærvø Sparebank" Utgitt av Skjærvø og Nordreisa Sparebank, 1965
Guttorm Friis "Handelsstedet Havnnes" 1987
M. Fugelsøy "Skjervøy Bygdebok I & II"
John Giæver "Vesle Thomas", Den norske bokklubben, 1970
John Giæver "De lystige koner i Mårsund" Tiden norsk forlag, 1962
Nils M. Knutsen "Nessekongene" Gyldendal, 1988, ISBN 8205162999, 9788205162990


== Eksterne lenker ==
Johs. H. Giæver AS, Havnnes Handelssted
Dylan McDermott

Dylan McDermott (født Mark Anthony McDermott 26. oktober 1961 i Waterbury i Connecticut) er en amerikansk skuespiller.
McDermott hadde sin debut i krigsfilmen Hamburger Hill (1987), som også hadde blant andre Steven Weber, Courtney B. Vance og Don Cheadle på rollelista. Han var også med i Wolfgang Petersens actionfilm In the Line of Fire (1993) med Clint Eastwood, John Malkovich og Rene Russo og den romantiske komedien Three to Tango (1999) med Matthew Perry og Neve Campbell.
Den rollen han kanskje er mest kjent for er likevel Bobby Donnell i TV-serien The Practice, som han spilte i 147 episoder fra 1997 til 2004. Han vant en Golden Globe i 1999 for sin innsats der, og han ble også nominert i 2000 og 2001. Han har i tillegg en Emmy-nominasjon å skilte med fra 1999.
I nyere tid er han mest kjent fra en annen TV-serie, American Horror Story, hvor han spiller Ben Harmon, en av hovedrollene. Han er nå aktuell i high school-filmen The Perks of Being a Wallflower (2012) med Logan Lerman, Emma Watson og Ezra Miller. Her spiller han birollen som Lermans far. Han spilte også en viktig rolle i The Campaign (2012) med Will Ferrell og Zach Galifianakis.


== Filmografi ==


=== Filmer ===


=== Fjernsyn ===


== Referanser ==


== Eksterne lenker ==
(en) Dylan McDermott på Internet Movie Database 
(sv) Dylan McDermott i Svensk Filmdatabas 
(da) Dylan McDermott på Filmdatabasen 
(da) Dylan McDermott på Scope 
(fr) Dylan McDermott på Allociné 
(en) Dylan McDermott på AllMovie 
(en) Dylan McDermott hos The Movie Database 
(en) Dylan McDermott hos Internet Broadway Database 
(en) Dylan McDermott hos Internet Broadway Database
Johnny Simmons

Johnny Simmons (født 28. november 1986 i Montgomery, Alabama) er en amerikansk skuespiller.


== Karriere ==
Simmons gjorde seg for første gang bemerket da han spilte i Evan Almighty (2007) med Steve Carell og Morgan Freeman, der han spilte Carells sønn. Han spilte den unge versjonen av The Spirit (Gabriel Macht) i Frank Millers The Spirit (2008), en film som også hadde Eva Mendes, Samuel L. Jackson og Scarlett Johansson på rollelisten.
Han var også med i Hundehotellet (2009) med Emma Roberts og Jake T. Austin, The Greatest (2009) med Carey Mulligan og Aaron Johnson og Jennifer's Body (2009) med Amanda Seyfried og Megan Fox, samt i kjempehiten Scott Pilgrim vs. the World (2010).
Han medvirket i tillegg i The Conspirator (2010), 21 Jump Street (2012) og The Perks of Being a Wallflower (2012).


== Filmografi ==


== Eksterne lenker ==
(en) Johnny Simmons på Internet Movie Database 
(sv) Johnny Simmons i Svensk Filmdatabas 
(da) Johnny Simmons på Scope 
(fr) Johnny Simmons på Allociné 
(en) Johnny Simmons hos The Movie Database